5. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 13750/4052 της 13/19 Μαΐου 1975 (ΦΕΚ Β΄ 509) Περί λειτουργίας Υπηρεσιακών και Πειθαρχικών Συμβουλίων παρά τη Γενική Γραμματεία Τύπου και Πληροφοριών Υπουργείου Προεδρίας Κυβερνήσεως. Έχοντες υπ’ όψει: 1.Τας διατάξεις: α)Του Ν.Δ. 216/1974 «περί συστάσεως Υπουργείου Προεδρίας Κυβερνήσεως», β)του Ν.Δ. 744/1970 «περί υπαγωγής της Γενικής Διευθύνσεως Τύπου και Πληροφοριών του Υπουργείου Προεδρίας υπό τον Πρωθυπουργόν, μετονομασίας και οργανώσεως αυτής», γ)του Β.Δ. 17/1971 «περί οργανώσεως, συγκροτήσεως, λειτουργίας και αρμοδιοτήτων της Γενικής Γραμματείας Τύπου και Πληροφοριών», δ)Του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων ΝΠΔΔ», ε)του Β.Δ. 285/1972 «περί Κωδικοποιήσεως εις ενιαίον κείμενον των ισχυουσών διατάξεων περί του πειθαρχικού δικαίου των υπαλλήλων του Δημοσίου και των ΝΠΔΔ», 2.Την υπ’ αριθ. ΔΔ6/3-1/4061/7.4.1975 εγκύκλιον της ΓΔΔΔ του ΥΠΠΚ και 3.Το άρθρ. 1 της υπ’ αριθ. ΔΛ7/2/3/1/2.1.75 υπουργικής αποφάσεως «περί καθορισμού αρμοδιοτήτων των Υφυπουργών, Γενικών Γραμματέων κλπ.», αποφασίζομεν: Σύστασις Άρθρ.1.-Παρά τη Γενική Γραμματεία Τύπου και Πληροφοριών του Υπουργείου Προεδρίας Κυβερνήσεως λειτουργούν τα κάτωθι Συμβούλια: 1)Πενταμελές Υπηρεσιακόν Συμβούλιον, αρμόδιον δια την κρίσιν των υπαλλήλων απάντων των κλάδων της Γενικής Γραμματείας Τύπου και Πληροφοριών των κατεχόντων οργανικήν θέσιν επί βαθμώ 5ω έως 2ω ως και δια την προαγωγήν εις τον 5ον των επί βαθμώ 6ω υπαλλήλων απάντων των Κλάδων. 2)Τριμελές Υπηρεσιακόν Συμβούλιον, αρμόδιον δια την κρίσιν των λοιπών υπαλλήλων απάντων των κλάδων της Γενικής Γραμματείας Τύπου και Πληροφοριών. 3)Πενταμελές Πειθαρχικόν Συμβούλιον, αρμόδιον δια την κρίσιν των επί βαθμώ 6ω έως και 2ω ή βαθμολογικώς αντιστοίχοις υπαλλήλων απάντων των Κλάδων της Γενικής Γραμματείας Τύπου και Πληροφοριών. 4)Τριμελές Πειθαρχικόν Συμβούλιον, αρμόδιον δια την κρίσιν των επί βαθμώ 7ω και κατωτέροις ή βαθμολογικώς αντιστοίχοις υπαλλήλων απάντων των Κλάδων της Γενικής Γραμματείας Τύπου και Πληροφοριών. Σύνθεσις – Συγκρότησις – Λειτουργία Άρθρ.2.-Δια την σύνθεσιν, συγκρότησιν και λειτουργίαν των κατά τα ανωτέρω Συμβουλίων εφαρμογήν έχουν αι διατάξεις των άρθρ. 1, 2 και 34 του Νόμ. 22/1975 ως και αι ισχύουσαι νυν τοιαύται περί Πειθαρχικών Συμβουλίων. Γενικαί Διατάξεις Άρθρ.3.-Η παρούσα δημοσιευθήτω δια της Εφημερίδος της Κυβερνήσεως. 